TKN แจงผถห.ใหญ่ขายบิ๊กล็อต 892 ลบ.หวังเพิ่ม free float
TKN แจงกลุ่มผู้ถือหุ้นใหญ่ขาย BIG LOT มูลค่า 892 ลบ. เพื่อเพิ่ม free float
16 พ.ย. 2559

นายคู่สูรย์ รัตนะพร ผู้อำนวยการฝ่ายการเงิน บริษัทเถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN เปิดเผยว่า ได้รับแจ้งจากนายอิทธิพัทธ์ พีระเดชาพันธ์ ประธานเจ้าหน้าที่บริหารและผู้ถือหุ้นใหญ่ว่าตนเองและครอบครัวได้ขายหุ้นผ่านรายการซื้อขายหลักทรัพย์บนกระดานใหญ่ (BIG LOT) จำนวน 35 ล้านหุ้น คิดเป็น 2.54% เมื่อช่วงเช้าที่ผ่านมา โดยดำเนินการผ่านทางบล.เอเซีย พลัส ซึ่งเป็นการซื้อขายตามปกติเพื่อเพิ่ม free float เนื่องจากที่ผ่านมาได้รับความสนใจจากกองทุนและนักลงทุนในหุ้น TKN เพิ่มมากขึ้น
ทั้งนี้ หลังการขายหุ้นครั้งนี้แล้วนายอิทธิพัทธ์ และครอบครัว ยังคงถือหุ้นรวมทั้งสิ้น 65.2% ของทุนจดทะเบียน และยังคงมุ่งมั่นที่จะพัฒนาธุรกิจให้เป็นไปตามเป้าหมายที่บริษัทวางไว้
ขณะที่วันนี้มีรายการสรุปซื้อขายกระดานรายใหญ่ (Big lot) ภาคเช้าของ TKN จำนวน 47 รายการ ปริมาณ 35,000,000 หุ้น มูลค่ารวม 892.50 ล้านบาท ราคาเฉลี่ย 25.50 บาทต่อหุ้น
โดยราคาหุ้น CPALL ปิดตลาดวันนี้อยู่ที่ 25.75 บาท ลบ 1.50 บาท หรือ 5.50% สูงสุดที่ 26.50 บาท ต่ำสุดที่ 25.50 บาท มูลค่าซื้อขายที่ 1.83 พันล้านบาท